Κανονισμός (ΕΚ) αριθ. 2300/2002 της Επιτροπής

της 19ης Δεκεμβρίου 2002

για την τροποποίηση του κανονισμού (ΕΚ) αριθ. 2603/97 σχετικά με τον καθορισμό των λεπτομερειών εφαρμογής για την εισαγωγή ρυζιού καταγωγής των κρατών ΑΚΕ καθώς επίσης και για την εισαγωγή ρυζιού καταγωγής Υπερπόντιων Χωρών και Εδαφών (ΥΧΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2286/2002 του Συμβουλίου, της 10ης Δεκεμβρίου 2002, σχετικά με το καθεστώς που εφαρμόζεται στα γεωργικά προϊόντα και στα εμπορεύματα που προκύπτουν από μεταποίηση γεωργικών προϊόντων καταγωγής κρατών της Αφρικής, της Καραϊβικής και του Ειρηνικού (κράτη ΑΚΕ)(1), και ιδίως το άρθρο 5,

Εκτιμώντας τα ακόλουθα:

(1) Ο κανονισμός (ΕΚ) αριθ. 2286/2002 καταργεί και αντικαθιστά τον κανονισμό (ΕΚ) αριθ. 1706/98 του Συμβουλίου, της 20ής Ιουλίου 1998, σχετικά με το καθεστώς που εφαρμόζεται στα γεωργικά προϊόντα και στα εμπορεύματα που προκύπτουν από τη μεταποίησή τους καταγωγής των κρατών της Αφρικής, της Καραϊβικής και του Ειρηνικού (ΑΚΕ), που καταργεί τον κανονισμό (ΕΟΚ) αριθ. 715/90(2).

(2) Πρέπει να τροποποιηθεί ο κανονισμός (ΕΚ) αριθ. 2603/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 174/2002(4), για να αντικαταστήσει τις παραπομπές του κανονισμού (ΕΚ) αριθ. 1706/98 με τις παραπομπές στις κατάλληλες διατάξεις του κανονισμού (ΕΚ) αριθ. 2286/2002.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2603/97 τροποποιείται ως εξής:

1. Στο άρθρο 2, η παράγραφος 1 αντικαθίσταται από το ακόλουθο κείμενο:

"1. Στο πλαίσιο της ποσότητας των 125000 εκφραζόμενων σε αποφλοιωμένο ρύζι, του ρυζιού που υπάγεται στους κωδικούς ΣΟ 1006 10 21 έως 1006 10 98, 1006 20 και 1006 30, που καθορίστηκε από τον κανονισμό (ΕΚ) αριθ. 2286/2002 του Συμβουλίου(5), τα πιστοποιητικά για την εισαγωγή με μειωμένους δασμούς εκδίδονται κάθε χρόνο σύμφωνα με τα ακόλουθα στάδια:

>ΘΕΣΗ ΠΙΝΑΚΑ>"

2. Στο άρθρο 3, η παράγραφος 1 αντικαθίσταται από το ακόλουθο κείμενο:

"1. Στο πλαίσιο της ποσότητας των 20000 τόνων ρυζιού σε θραύσματα που υπάγεται στον κωδικό ΣΟ 1006 40 00, που καθορίστηκε από τον κανονισμό (ΕΚ) αριθ. 2286/2002, τα πιστοποιητικά για την εισαγωγή με μειωμένους δασμούς εγκρίνονται κάθε χρόνο, σύμφωνα με τα ακόλουθα στάδια:

>ΘΕΣΗ ΠΙΝΑΚΑ>"

3. Το άρθρο 4 αντικαθίσταται από το ακόλουθο κείμενο:

"Άρθρο 4

Για την εφαρμογή του παραρτήματος II του κανονισμού (ΕΚ) αριθ. 2286/2002, τα ποσά των δασμών καθορίζονται από την Επιτροπή με τη διαδικασία που προβλέπεται στο άρθρο 4 του κανονισμού (ΕΚ) αριθ. 1503/96 της Επιτροπής(6)."

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) Βλέπε σελίδα 5 της παρούσας Επίσημης Εφημερίδας.

(2) ΕΕ L 215 της 1.8.1998, σ. 12.

(3) ΕΕ L 351 της 23.12.1997, σ. 22.

(4) ΕΕ L 30 της 31.1.2002, σ. 33.

(5) ΕΕ L 348 της 21.12.2002, σ. 5.

(6) ΕΕ L 189 της 30.7.1996, σ. 71.